cyanic-selkie/wikianc huggingface dataset:
অহিংস যোগাযোগ
ইতিহাস ও বিকাশ
লিটলের মতে, রোজেনবার্গ অহিংসা যোগাযোগ ধারণার ভিত্তি হিসেবে মহাত্মা গান্ধী র জীবনাদর্শকে অনুপ্রেরণা হিসেবে ব্যবহার করেন। অহিংসা দর্শনের মাধ্যমে একটি প্রক্রিয়া তৈরির চেষ্টা করে রোজেনবার্গ। লিটলের ভাষ্যে, রোজেনবার্গ অহিংসাকে সেই উপচে পড়া ভালোবাসা হিসেবে মনে করতেন যার প্রভাবে হৃদয় থেকে যত অসুস্থতা, রাগ এবং ঘৃণা আছে সব কমে যাবে।"
যোগাযোগের প্রকৃতি ও ভিন্নতা বোঝাতে রোজেনবার্গ দুটি প্রাণী উদাহরণ হিসেবে ব্যবহার করেন। সহিংস যোগাযোগের জন্য তিনি মাংসাশী শেয়ালকে প্রতীক হিসেবে ব্যবহার করে আগ্রাসন বিষয়টি প্রকাশ করেন। অন্যদিকে, তৃণভোজী জিরাফকে উপস্থাপন করেন। জিরাফের মাধ্যমে ভবিষ্যতমুখি বক্তাদের উদাহরণ দেয়া হয়, যে কিনা অন্যান্য বক্তাদের অভিব্যক্তি ও অনুভূতি সম্পর্কে সচেতন। জিরাফ বিনয়ী ও দয়াশীল, যে কিনা এনভিসি তত্ত্বের সহানুভূতির দিকটি প্রকাশ করে। রোজেনবার্গ যোগাযোগের ভিন্নতা বোঝাতে প্রাণী অবয়ব ব্যবহার করেন।
সংক্ষিপ্ত বিবরণ
থাম্ব| প্রশিক্ষণের মাধ্যমে মানবিক চাহিদার মৌলিক দিকগুলো শেখানো হয়। অহিংস যোগাযোগ ধারণা অনুসারে, ব্যক্তি বা দলের মধ্যে দ্বন্দ্ব তৈরি হওয়ার কারণে হচ্ছে তাদের চাহিদা সম্পর্কে না জানা, না বোঝা। ভাষাগত পাথর্কের কারণে ভয়, অপরাধবোধ, লজ্জা, ইত্যাদি বিষয়গুলো জন্ম নেয়। এমন "হিংসাত্মক" যোগাযোগের পদ্ধতিগুলি সংঘাত বা দ্বন্দ্ব চলাকালে ব্যবহৃত হলে অংশগ্রহণকারীরা তাদের প্রয়োজনীয়তা, তাদের অনুভূতি, উপলব্ধি ও অনুরোধগুলি স্পষ্ট করার বদলে তাদের সংঘাতকে স্থায়ী করে তোলার দিকে মনোযোগ দেন।
অহিংস যোগাযোগের প্রতিষ্ঠাতা মার্শাল রোজেনবার্গ মৌলিক সামাজিক পরিবর্তন আনার জন্য বিভিন্ন প্রশিক্ষণ উপকরণ তৈরি করেন। তিনি "জিজ্ঞাসা, জিজ্ঞাসা, জিজ্ঞাসা" নামের একটি পদ্ধতির মাধ্যমে "গ্যাং সংস্কৃতি ও আধিপত্য কাঠামো"-তে রুপান্তর করতে গুরুত্ব দেন। তার মতে, "জিজ্ঞাসা, জিজ্ঞাসা, জিজ্ঞাসা" করার মাধ্যমে সবার জীবনে পরিবর্তন আনা যায়।
ধারণাসমূহ
দুজন এনভিসি প্রশিক্ষক এনভিসিসংশ্লিষ্ট ধারণা বা অনুমানগুলোকে নিম্নলিখিতভাবে প্রকাশ করেছেন:
উদ্দেশ্য
এনভিসি প্রশিক্ষকরা আরও এনভিসি অনুশীলন করার সাথে নিম্নলিখিত উদ্দেশ্যগুলি জড়িত:বলে মনে করেন:
যোগাযোগসংশ্লিষ্ট যে বিষয় সমবেদনাকে বাধা দেয়
রোজেনবার্গ বলেছেন, যোগাযোগের কিছু নির্দিষ্ট উপায় মানুষকে  সমবেদনা থেকে দূরে সরিয়ে দেয়:
চারটি উপাদান
থাম্ব| যেভাবে এনভিসি সিস্টেমে পর্যবেক্ষণ, অনুভূতি, প্রয়োজন এবং অনুরোধকে সংযুক্ত করা হয় রোজনবার্গ এনভিসি তত্ত্বে চারটি উপাদানের দিকে মনোযোগ দেয়ার কথা জানান।
মাধ্যম
এনভিসি প্রয়োগের প্রধানত প্রাথমিক পদ্ধতি হচ্ছে তিনটি:
আধ্যাত্মিকতার সঙ্গে সম্পর্ক
থেরেসা লাটিনির ভাষ্যে, "রোজেনবার্গ এনভিসি বিষয়টিকে মৌলিকভাবে আধ্যাত্মিক অনুশীলনের সঙ্গে সম্পৃক্ত বলে ভাবতেন।" মার্শাল রোজেনবার্গ এনভিসি তত্ত্বের ওপর তার নিজের আধ্যাত্মিক জীবনের প্রভাব ছিল বলে জানান। "আমি মনে করি এটা খুবই গুরুত্বপূর্ণ যে মানুষ আধ্যাত্মিকতার সঙ্গে অহিংস যোগাযোগের সূত্র খুঁজে পায়। এই যোগাযোগের কৌশল তারা মানসিক প্রক্রিয়ায় শেখার সুযোগ পায়। এটা সত্যিই একটি আধ্যাত্মিক অনুশীলন যা আমি জীবনে বেঁচে থাকার একটি উপায় হিসেবে দেখানোর চেষ্টা করেছি। আমরা উল্লেখ না করলেও মানুষ অহিংসা যোগাযোগের দ্বারা বিমোহিত হতে অনুশীলন করে।."রোজেনবার্গের এনভিসি তৈরির পেছনে অন্যতম কারণ ছিল "সচেতন হওয়ার ক্ষেত্র" বিষয়টি যা কিনা তিনি "বিলাভড ডিভাইন এনার্জি" বা "স্নেহের ঐশ্বরিক শক্তি" হিসেবে বলতেন।
অনেক খ্রিস্টান ধর্মালম্বী এনভিসি তত্ত্বকে তাদের খ্রিস্টান বিশ্বাসের. সঙ্গে তুলনা করেন। আবার, অহিংস যোগাযোগ, বৌদ্ধ ধর্ম সম্পৃক্ত বলে অনেকেই এনভিসি তত্ত্বকে বৌদ্ধ আদর্শের অনুশীলন. হিসেবে তুলনা করেন।
সংগঠন
মার্শাল রোজেনবার্গ অহিংস যোগাযোগকেন্দ্রিক এনভিসি, অহিংস যোগাযোগ ও সহমর্মী যোগাযোগসহ বেশ কিছু শব্দের ট্রেডমার্কের অধিকারী। রোজেনবার্গ দ্য সেন্টার ফর ননভায়োলেন্ট কমিউনিকেশ প্রতিষ্ঠা করেন।.
কালনার মন্দিরসমূহের তালিকা
কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে।এই মন্দির গুলির একটি তালিকা নিচে দেওয়া হল।
বসন্তরাও বলবন্তরাও চ্যাভান
বসন্তরাও বলবন্তরাও চ্যাভান ১৩তম মহারাষ্ট্র বিধানসভার সদস্য। তিনি নাইগাঁও বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেস (আইএনসি) এর অন্তর্গত। তিনি পূর্ববর্তী মেয়াদে নাইগাঁও থেকে আইনসভার একজন স্বতন্ত্র সদস্য ছিলেন, সেপ্টেম্বর, ২০১৪-এ আইএনসি-তে যোগদান করেছিলেন। ২০১৪ সালের মে মাসে তিনি বিধানসভার পাবলিক অ্যাকাউন্টস কমিটিতে নিযুক্ত হন। তিনি নাইগাঁওয়ের জনতা হাইস্কুল এবং এগ্রি কলেজের চেয়ারপারসন।
মনীষা অশোক চৌধুরী
মনীষা অশোক চৌধুরী একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি মহারাষ্ট্র বিধানসভার দ্বিতীয় মেয়াদের সদস্য।
নির্বাচনী এলাকা
তিনি মহারাষ্ট্রের দহিসার বিধানসভা কেন্দ্র থেকে নির্বাচিত হয়েছেন।
পুরুস নদী
পুরুস নদী বা রিও পুরুস দক্ষিণ আমেরিকার আমাজন নদীর এক উপনদী। এর অববাহিকার দৈর্ঘ্য এবং এর নুন্যতম জল পরিবহন ক্ষমতা গড়ে । পুরুস নদীর নামকরন হয়েছে মুলতঃ অল্টো পুরুস জাতীয় উদ্যান এবং পুরুস  প্রদেশ (পুরুস জেলা) থেকে হয়েছে বলে মনে করা হয়। পুরুস প্রদেশ, উকাইয়ালি  অঞ্চলে অবস্থিত এবং পেরুর চার প্রদেশের একটি।
ভূগোল
পুরুস নদীর উত্থান হয়েছে দক্ষিণ আমেরিকার পেরুতে। পেরু ও ব্রাজিল-এর সীমান্ত অনুসরন করে আক্রে রাজ্য-এর মধ্যে দিয়ে প্রবাহিত হওয়ার পর, সান্তা রোসা দো পুরুস জাতীয় উদ্যানের(২০০১ সালে প্রতিস্থিত) সীমান্তবর্তী ক্ষুদ্র ক্ষেত্রফলবিশিষ্ট অঞ্চলের মধ্য দিয়ে প্রবাহিত হয়েছে এবং সান্তা রোসা নদীর সঙ্গে সংযুক্ত হয়েছে। এরপর নদীটি উত্তরপূর্ব দিকে গতিপথ পরিবরতন করে ম্যানুএল উরবানো নামক পৌরসভা অঞ্চলে প্রবেশ করেছে। অতঃপর নদীটি ব্রাজিলিয়ান বালিপাথরের মালভূমির কিনারা দিয়ে প্রবাহিত মাদেইরা নদী এবং আন্দিজ পর্বত বেষ্টনকারী উকাইয়ালি নদীর মধ্যবর্তী স্থানে স্থিত এক গভীর খাঁদের মধ্যে প্রবাহিত হয়েছে।
এরপর পুরুস নদী ব্রাজিল-এর আমাজন রাজ্যের মধ্য দিয়ে ২০০৬ সালে প্রতিষ্ঠিত আরাপিক্সি বিশেষ সংরক্ষিত বনাঞ্চল -এর ক্ষেত্রফলবিশিষ্ট অঞ্চল দিয়ে প্রবাহিত হয়ে, বি আর-৩১৭ সড়কপথের শেষপ্রান্ত ধরে বোকা দো আক্রে নামক শহরাঞ্চলকে পাশ কাটিয়ে প্রবাহিত হয়েছে।
উইলিয়াম চ্যান্দেলস -এর খোজ অনুসারে নদীর উৎসমুখ থেকে সঙ্গমস্থল অবধি অববাহিকা অঞ্চলের উচ্চতা সমুদ্র সমতল থেকে মাত্র ১০৭ ফিট (৩৩ মি), ৫৯০ মাইলস্‌ (৯৫০ কিমি)। পুরুস নদীর গতিপথ বিশ্লেষণ করলে দেখা যায় যে, এটি পৃথিবীর অন্যতম জটিল নদী অববাহিকাগুলির মধ্যে একটি। এর গতিপথের সরলরৈখিক দৈর্ঘ্য নিরুপন করলে দেখা যায় যে তার আসল বক্র গতিপথের দৈর্ঘ্য থেকে প্রায় অর্ধেক কম। অর্থাৎ, ধরা যাক নদীর উৎস থেকে সঙ্গমস্থল অবধি একটি সরলরেখা অঙ্কন করা হল এবং একইভাবে নদীর উৎস থেকে অববাহিকা অবধি তার গতিপথ অনুসরন করে একটি বক্ররেখা অঙ্কন করা হল। এবার সেই সরলরেখা এবং বক্ররেখার দৈর্ঘ্য নির্ণয় করলে দেখা যাবে যে সরলরেখার দৈর্ঘ্য বক্ররেখার দৈর্ঘ্যের প্রায় অর্ধেক। এই নদীর গতিপথে অনেক অর্ধ-নিমগ্ন, হ্রদের জল দ্বারা প্লাবিত এলাকা অবস্থান করে এবং সেই অঞ্চলগুলিতে এই নদীর বিস্তার একটি নিকাশি খালের থেকে বেশি নয়। উৎস থেকে ১০০০ মাইল (১৬০০ কিমি) দুরত্ব অবধি এর গতিপথে নদীর বিস্তার কমবেশি সব জায়গাতেই একইরকম এবং পরবর্তী ৮০০ মাইল (১৩০০ কিমি) গতিপথে এর দৈর্ঘ্য কোথাও ৪৫ ফীট (১৫ মি)-এর কম নয়।
জীব-বৈচিত্র্য
পুরুস রেড হাউলার (আলউয়াত্তা পুরুএন্সিস) হল 'হাউলার বাঁদরের একটি প্রজাতি যা ব্রাজিল, পেরু, এবং বলিভিয়ার উত্তর অংশে দেখতে পাওয়া যায়। পেকলটিয়া ব্রেভিস নামক ক্যাটফিশ-এর প্রজাতি আমাজনের ঊর্ধ্ব ও নিম্ন অববাহিকা সহ পুরুস নদীতেও দেখতে পাওয়া যায়।
নদীর বেশিরভাগ কেন্দ্রীয় এবং নিম্ন অববাহিকা অঞ্চল পুরুস ভার্জিয়ার বাস্তুতান্ত্রিক পরিবেশ অঞ্চলের মধ্য দিয়ে প্রবাহিত হয়েছে। তাপুয়া আমাজনাস্‌ পুরসভার অন্তর্গত, কঠোর সুরক্ষা বেষ্টিত আবুফারি সংরক্ষিত জৈব-বৈচিত্র্য অঞ্চল -এর  ক্ষেত্রফল বিশিষ্ট অঞ্চলের মধ্য দিয়ে প্রবাহিত হয়েছে।
নাভা
নাভা (Nabha) ভারতের পাঞ্জাব রাজ্যের পাতিয়ালা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৬ মিটার (৮০৭ ফুট)।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে নাভা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
কনস্টান্টিনোপল অবরোধের তালিকা
বাইজেন্টাইন সাম্রাজ্যের রাজধানী কনস্টান্টিনপলের উপর বেশ কয়েকটি অবরোধ আরোপ হয়। এর মধ্যে দুইটি অবরোধ সফল হয়। প্রথমটি হল ১২০৪ খ্রিষ্টাব্দে ক্রুসেডারদের অবরোধ এবং দ্বিতীয়টি হল ১৪৫৩ খ্রিষ্টাব্দে উসমানীয় সুলতান দ্বিতীয় মুহাম্মদের অবরোধ।
সাভার ক্যান্টনমেন্ট বোর্ড বালিকা উচ্চ বিদ্যালয়
সাভার ক্যান্টনমেন্ট বোর্ড বালিকা উচ্চ বিদ্যালয় হচ্ছে বাংলাদেশের ঢাকা জেলার সাভার উপজেলার সাভার সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৭৯ সালে।
ইতিহাস
১৯৭৯ সালে ঢাকার শিক্ষার মান বৃদ্ধির উদ্দেশ্যে সাভার ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৭ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে সাভার ক্যান্টনমেন্ট বোর্ড উচ্চ বিদ্যালয় রাখা হয়। শিক্ষার সুষ্ঠু পরিবেশ ও মানসম্মত শিক্ষাদানের লক্ষ্যে ১৯৯৮ সালে একই প্রশাসনের অধীনে স্বতন্ত্র ভবনে বিদ্যালয়ের বালক ও বালিকা শাখা চালু করা হয় । ২০১০ সালে ১ জুলাই বালক ও বালিকা শাখা বাতিল করে সাভার ক্যান্টনমেন্ট বোর্ড বালক উচ্চ বিদ্যালয় এবং সাভার ক্যান্টনমেন্ট বোর্ড বালিকা উচ্চ বিদ্যালয় নামে দু’টি স্বতন্ত্র বিদ্যাপীঠ চালু হওয়ার মাধ্যমে সাভার ক্যান্টনমেন্ট বোর্ড বালিকা উচ্চ বিদ্যালয়ের জন্ম।
শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। মূলত, বিদ্যালয়টি একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সহশিক্ষা কার্যক্রম
সাভার ক্যান্টনমেন্ট বোর্ড বালিকা উচ্চ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
পুরুষার্থ
হিন্দুধর্মে মানবজীবনের উদ্দেশ্য চারটি। এই চারটি উদ্দেশ্যই পুরুষার্থ নামে পরিচিত। হিন্দুরা বিশ্বাস করেন, তাদের জীবনধারণের উদ্দেশ্য এই চারটি পুরুষার্থ অর্জন করা। চারটি পুরুষার্থের নাম হল:
ধর্মশাস্ত্র এবং রামায়ণ ও মহাভারত মহাকাব্যে প্রথম যথাযথ চতুর্বিধ পুরুষার্থ অর্জনের জন্য যথাযথভাবে জীবনযাপনের উপদেশ দেওয়া হয়। প্রাচীন ধর্মগ্রন্থে বলা হয়েছে ধর্ম, অর্থ ও কাম মানুষের সহজে অর্জনযোগ্য তিনটি পুরুষার্থ; এগুলি ত্রিবর্গ নামে পরিচিত। এর থেকে মনে হয়, মোক্ষ অর্জন জীবনের শেষভাগের জন্য নির্দিষ্ট ছিল। অন্যমতে, ত্রিবর্গ জীবনের গার্হস্থ্য আশ্রমের লক্ষ্য, এবং মোক্ষ সারাজীবনের লক্ষ্য। সাধারণত সন্ন্যাস আশ্রমে গিয়ে গৃহস্থ মোক্ষ অর্জনে প্রয়াসী হতেন। আর একটি মতে, ত্রিবর্গ সামাজিক লক্ষ্য, কিন্তু মোক্ষ ব্যক্তিগত লক্ষ্য। ত্রিবর্গ ধারণার সঙ্গে মোক্ষ অঙ্গাঙ্গীভাবে জড়িত হয়ে পড়ে। তারপরই এই সমগ্র ধারণাটি চতুর্বর্গ নামে পরিচিত হয়।
বাৎস্যায়নের কামসূত্র, কৌটিল্যের অর্থশাস্ত্র, বিভিন্ন ধর্মশাস্ত্র পুরুষার্থগুলিকে নানাভাবে ব্যাখ্যা করেছে। মনুস্মৃতি ধর্মকে ব্যাখ্যা করেছে "ধর্মীয়, সামাজিক ও ব্যক্তিগত নীতিবোধ'' হিসাবে। প্রধান প্রধান সূত্রগুলি এবং ছয়টি প্রধান দর্শনে মোক্ষকে "পরম-পুরুষার্থ" বা শ্রেষ্ঠ পুরুষার্থ বলে বর্ণনা করেছে।
কেপলার-১১সি
কেপলার-১১সি  একটি বহির্গ্রহ যা সূর্য সদৃশ নক্ষত্র কেপলার-১১ এর কক্ষপথে কেপলার মহাকাশযান কর্তৃক আবিষ্কৃত হয়েছে, কেপলার একটি নাসার টেলিস্কোপ যা পৃথিবী সদৃশ গ্রহ খোঁজার জন্য ব্যবহৃত হয়। এটি তার নক্ষত্রের দ্বিতীয় গ্রহ এবং পাতলা হাইড্রোজেন-হিলিয়ামের আবহাওয়া নিয়ে প্রায় একটি মহাসাগরীয় গ্রহ।  কেপলার-১১সি, কেপলার-১১ নক্ষত্রকে প্রতি ১০ দিনে একবার প্রদক্ষিণ করে এবং এর আনুমানিক ঘনত্ব বিশুদ্ধ পানির প্রায় দ্বিগুণ।এর ভর পৃথিবীর তুলনায় প্রায় তেরগুন এবং এর ব্যাসার্ধ পৃথিবীর প্রায় তিনগুন। কেপলার-১১সি আরো পাঁচটি গ্রহ সহ, প্রথম আবিষ্কৃত গ্রহমণ্ডল যার তিনের অধিক পরিক্রমণকারী গ্রহ রয়েছে।  তারকা মন্ডলটি এখন পর্যন্ত আবিষ্কৃত সবচেয়ে ঘন সন্নিবেশিত ও সমতল মন্ডল। এটি আমাদের সৌরজগৎ থেকে Cygnus constellation বা বকমন্ডল নক্ষত্রমন্ডলীতে অবস্থিত।  কেপলার-১১সি, কেপলার-১১ এর অন্যান্য গ্রহ সহ ২রা ফেব্রুয়ারি,২০১১ সালে আবিস্কারের ঘোষণা দেয়া হয়, এবং একদিন পর নেচার পত্রিকায় প্রকাশিত হয়।
নামকরণ এবং আবিষ্কার
কেপলার-১১সি নামের দুটি অংশ রয়েছে। প্রথম অংশটি তার পরিক্রমনকারী নক্ষত্র কেপলার-১১ থেকে নেয়া হয়েছে। কেপলার-১১সি আর অন্য সব গ্রহ সমূহের সাথে একত্রে আবিষ্কার হওয়ার কারণে দূরত্ব অনুসারে নামকরণ করা হয়েছে, কেপলার-১১সি তাই "সি" কারণ আবিষ্কৃত ছয়টি গ্রহের মধ্যে এটি ছিল  দ্বিতীয় অন্তর্বর্তী (কেপলার-১১বি সবচেয়ে অন্তর্বর্তী)।  মাতৃ নক্ষত্র, কেপলার-১১, এর নামকরণ করা হয়েছিল কেপলার স্যাটেলাইট এর নামে, যা ছিল নাসার টেলিস্কোপ যা শিলাময় গ্রহ খোঁজার জন্য ব্যবহৃত হয়, এজন্য পৃথিবী প্রেক্ষিতে নক্ষত্রের আলোর সামান্য তারতম্য পরিমাপ করে থাকে যা মহাকাশীয় বস্তুর পরিক্রমনের কারণে অথবা অতিক্রমনের কারণে সৃষ্ট।  স্যাটেলাইটটি কেপলার-১১ কে সম্ভাব্য পরিক্রমনের কেন্দ্র হিসেবে শনাক্ত করেছিল এবং  কেওআই-১৫৭ নামকরণ করেছিল। আরও পর্যবেক্ষণ করার পর, কেপলার-১১সি এর অস্তিত্ব, কেপলার-১১বি এবং কেপলার-১১সি এর কক্ষপথের অনুরনন পর্যবেক্ষণ করে নিশ্চিত করা হয়।   গ্রহটি কেপলার-১১ এর আরো পাঁচটি গ্রহ সহ ২রা ফেব্রুয়ারি,২০১১ সালে সম্মেলনের মাধ্যমে আবিস্কারের ঘোষণা দেয়া হয়। আবিস্কারটি ৩রা ফেব্রুয়ারি নেচার পত্রিকার মাধ্যমে প্রকাশ করা হয়। কেপলার-১১ প্রথম আবিষ্কৃত গ্রহমণ্ডল যার তিনের অধিক পরিক্রমণকারী গ্রহ রয়েছে।
পরবর্তী পর্যবেক্ষণ সম্পন্ন করেছিল হ্যালি, ক্যালিফোর্নিয়ার সি.ডোনাল্ড স্যন টেলিস্কোপ; অ্যারিজোনার এমএমটি (MMT), ডব্লিও,আই,ওয়াই,এন (WIYN), এবং টিলিঙ্ঘাস্ট টেলিস্কোপ; হাওয়াই এর  ডব্লিও. এম. কেক মানমন্দির; টেক্সাসের হবি-এবারলে এবং হার্লান জে স্মিথ টেলিস্কোপ;  ক্যানারি দ্বীপপুঞ্জ'র নরডিক অপটিক্যাল টেলিস্কোপ।
মাতৃ নক্ষত্র
কেপলার-১১সি, এর মাতৃ নক্ষত্র কেপলার-১১ একটি জি-টাইপ নক্ষত্র যা ২০০০ আলোকবর্ষ দূরে  সিগনাস নক্ষত্রপুঞ্জে অবস্থিত। যার ভর ০.৯৫ (± ০.১) Msun এবং এর পরিধি ১.১ (± ০.১) Rsun.,ধাতবতা [Fe/H] = ০, এর পৃষ্ঠের তাপমাত্রা ৫৬৮০ (± ১০০) কেলভিন, কেপলার-১১ এর ব্যাসার্ধ, ভর ও তাপমাত্রা প্রায় সূর্যের অনুরূপ। কেপলার-১১ এর বয়স সূর্যের চেয়ে বেশি, আনুমানিক ৮ (± ২) বিলিয়ন বছর। (সূর্য প্রায় .৪.৬ বিলিয়ন বছর বয়সী) কেপলার-১১সি সহ, কেপলার-১১ নক্ষত্রটি কেপলার-১১বি, কেপলার-১১ডি, কেপলার-১১ই, কেপলার-১১এফ, এবং কেপলার-১১জি এর মাতৃ নক্ষত্র। প্রথম পাঁচটি গ্রহগুলোর কক্ষপথ খুব সহজেই বুধ গ্রহের কক্ষপথে এটে যাবে, শুধু কেপলার-১১জি গ্রহটাই এর চেয়ে বেশি দূরত্ব থেকে কেপলার-১১ নক্ষত্রটিকে পরিক্রমন করে থাকে।
নক্ষত্রটির আপাত মান ১৪.২। কেপলার-১১ নক্ষত্রটি খালি চোখে পৃথিবী থেকে দৃশ্যমান নয়।
বৈশিষ্ট্য
left|thumb|200x200px|পৃথিবী, বৃহস্পতি তুলনায় কেপলার গ্রহগুলোর মধ্যে একটি তুলনামূলক বিশ্লেষণ এবং কেপলার-১১সি নিচে বাম দিকে নীল রঙে দেখানো হয়েছে। কেপলার-১১সি এর আনুমানিক ভর ১৩.৫ পৃথিবীর ভর (Earth masses) এবং ৩.১৫ পৃথিবীর ব্যাসার্ধ (Earth radii), যা তাকে পৃথিবীর চেয়ে ১৩.৫ গুন বেশি ভর বিশিষ্ট ও ৩.১৫ গুন বেশি প্রশস্ততা দিয়েছে। নেপচুন গ্রহ এর তুলনায় পৃথিবীর চেয়ে ৩.৯ গুন বেশি প্রশস্ত।  ২.৩ গ্রাম/সেমি৩ঘনত্বের কারণে, কেপলার-১১সি ০° সে তাপমাত্রায় বিশুদ্ধ পানির ভরের চেয়ে দ্বিগুণ ভর বিশিষ্ট; এটা সূর্যের যে কোন গ্যাস দৈত্যদের চেয়ে ঘন, কিন্তু তার যে কোন পাথুরে গ্রহ এর চেয়ে কম ঘন। এর ঘনত্ব বামন গ্রহ প্লুটোর কাছাকাছি।. নক্ষত্রের কাছাকাছি অবস্থানের কারণে, গ্রহের সুস্থিতি তাপমাত্রা ৮৩৩ কেলভিন, পৃথিবীর গড় তাপমাত্রার চেয়ে প্রায় তিনগুণ উত্তপ্ত। এটা .১০৬ অস্ট্র দূরত্বে থেকে প্রতি ১৩.০২৫০২ দিনে কেপলার-১১ এর কক্ষপথে পরিক্রমন করে; এটা কেপলার-১১ এর দ্বিতীয় নিকটতম গ্রহ. সে তুলনায় বুধ গ্রহ, .৩৮৭ অস্ট্র দূরত্বে থেকে প্রতি ৮৭.৯৭ দিনে কক্ষপথ পরিক্রমন করে থাকে। কেপলার-১১সি এর কক্ষপথের নতী ৮৯ °, যা প্রায় পৃথিবী প্রান্তের থেকে দেখার মতন।
কেপলার দলের মতে কেপলার-১১বি এবং কেপলার-১১সি এর গঠন সম্ভবত বেশিরভাগ জলীয় এর সাথে একটি পাতলা হাইড্রোজেন এবং হিলিয়াম বায়ুমন্ডলে পূর্ণ। সিস্টেমের বহিস্থ গ্রহগুলোর তুলনায়, এর সম্ভবত বৃহৎ হাইড্রোজেন এবং হিলিয়াম এর বায়ুমন্ডল রয়েছে, কেপলার-১১সি এর অবস্থান তার নক্ষত্রের নৈকট্যের কারণে এই বায়ুমন্ডলের বেশির ভাগই উড়ে যায়। নাসার মতে কেপলার-১১বি আরো ছয়টি গ্রহ সহ এখন পর্যন্ত আবিষ্কৃত সবচেয়ে ঘন সন্নিবেশিত ও সমতল মন্ডল।   কেপলার-১১বি এবং কেপলার-১১সি কক্ষপথে কেপলার-১১ এর সাথে একটি শক্তিশালী কক্ষপথের অনুরণন রয়েছে, গ্রহগুলো মহাকর্ষীয় টানে কক্ষপথে স্থির থাকার অনুপাত ৫:৪।
জগজিৎ সিং
জগজিৎ সিং (جگجیت سنگھ, ਜਗਜੀਤ ਸਿੰਘ; জন্মগত নাম জগমোহন সিং; (৮ ফেব্রুয়ারি, ১৯৪১–১০ অক্টোবর, ২০১১) ছিলেন একজন বিশিষ্ট ভারতীয় গজল গায়ক, সুরস্রষ্টা, সংগীত পরিচালক, সমাজকর্মী ও শিল্পোদ্যোগী। তিনি "গজল-সম্রাট" নামে পরিচিত। তার স্ত্রী চিত্রা সিংও একজন বিশিষ্ট ভারতীয় গজল গায়িকা। ১৯৭০ ও ১৯৮০-এর দশকে জগজিৎ এবং চিত্রা সিং ভারতীয় সংগীত জগতে প্রায় একই সঙ্গে খ্যাতনামা হয়ে ওঠেন। তাদের দুজনকে আধুনিক গজল সংগীতের পথপ্রদর্শক মনে করা হয়। ভারতের ফিল্মি গানের ধারার বাইরে থেকেও তারা ছিলেন অত্যন্ত জনপ্রিয় সংগীতশিল্পী। অর্থ (১৯৮২) ও সাথ সাথ ছবিতে ব্যবহৃত তাদের গাওয়া গজলের সংকলন এইচএমভি থেকে প্রকাশিত হয়; এটি ছিল তাদের সর্বাধিক বিক্রীত অ্যালবাম। লতা মঙ্গেশকরের সঙ্গে তিনি প্রকাশ করেন সাজদা (১৯৯১) অ্যালবামটি। তিনি পাঞ্জাবি, হিন্দি, উর্দু, বাংলা, গুজরাটি, সিন্ধি ও নেপালি ভাষাতেও গান গেয়েছিলেন। ২০০৩ সালে সংগীত ও সংস্কৃতি জগতে অবদানের জন্য তাকে ভারতের তৃতীয় সর্বোচ্চ অসামরিক সম্মান পদ্মভূষণ দিয়ে সম্মানিত করা হয়।
গজল ভারতীয় শাস্ত্রীয় সংগীতের একটি জটিল ধারা। সিং গজলের সঙ্গে "গীত" ধারার মিশ্রণ ঘটিয়ে এই ধারাটিকে সরল করে তোলেন। এরই ফলে গজল পুনরায় জনপ্রিয় হয়ে ওঠে। প্রেম গীত (১৯৮১), অর্থ ও সাথ সাথ (১৯৮২) চলচ্চিত্রে এবং টিভিসিরিয়াল মির্জা গালিব (১৯৮৮) ও কহকশান (১৯৯১)-এ গজল গেয়ে তিনি জনপ্রিয়তা পান। বাণিজ্যিক দিক থেকেও তিনি ছিলেন একজন সফল গজল শিল্পী। প্রায় পাঁচ-দশকব্যাপী সংগীতজীবনে তিনি ৮০টি অ্যালবাম প্রকাশ করেন। তার নয়ি দিশা (১৯৯৯) ও সমবেদনা (২০০২) ছিল ভারতের প্রাক্তন প্রধানমন্ত্রী তথা বিশিষ্ট হিন্দি কবি অটলবিহারী বাজপেয়ীর লেখা গানের সংকলন।
মৃত্যু
বয়সজনিত কারণে জগজিৎ সিং প্রায়ই হৃদরোগের চিকিৎসা নিতেন। এছাড়াও উচ্চ রক্তচাপেরও সমস্যা ছিল তার। মস্তিষ্কের রক্তক্ষরণজনিত গুরুতর সমস্যায় তাকে ভারতের মুম্বাইয়ের লীলাবতী হাসপাতালের নিবিড় পরিচর্যা কেন্দ্র বা আইসিইউতে ভর্তি করা হয়েছিল। ১০ অক্টোবর, ২০১১ইং, সোমবার, সকাল ৮ টা ১০ মিনিটে ঐ হাসপাতালেই চিকিৎসাধীন অবস্থায় ৭০ বছর বয়সে মারা যান এই গজল শিল্পী।
আলফাডাঙা পৌরসভা
আলফাডাঙা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। পৌরসভার মোট ওয়ার্ড নয়টি ও ভোটার সংখ্যা প্রায় ১১ হাজার।
ইতিহাস
আলফাডাঙা পৌরসভা ৬ এপ্রিল ২০১৬ সালে আলফাডাঙ্গা সদর ইউনিয়নকে পৌরসভায় উন্নীত করা হয়। আলফাডাঙ্গা সদর, বুড়াইচ ও গোপালপুর ইউনিয়নের অংশ বিশেষ পৌরসভায় যুক্ত হয়। প্রথম নির্বাচন অনুষ্ঠিত হয় ২৮ ডিসেম্বর ২০১৭ সালে।
আয়তন ও জনসংখ্যা
আলফাডাঙা পৌরসভার আয়তন- ১৩.৫৬ বর্গ কিঃ মিঃ। জনসংখ্যা ২২,০০০ জন।
শিক্ষা
শিক্ষার হার : ৬৬.৭০%।
শিক্ষা প্রতিষ্ঠানঃ
জনপ্রতিনিধি
বর্তমান মেয়র- '''মো. আলী আকসাদ'''
কাই মাতসুজাকি
কাই মাতসুজাকি (松崎 快, Kai Matsuzaki; জন্ম: ১২ নভেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন।  তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
কাই মাতসুজাকি ১৯৯৭ সালের ১২ই নভেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাগেলা বাউদিওন
থাম্ব|220px|সান্টিয়াগো আন্তর্জাতিক বইমেলা ২০১৭ সালে বাউডোইন মাগেলা বাউদিওন (কারাকাস, ১৯৭৩) হলেন একজন বলিভিয়ার লেখিকা। তিনি গাব্রিয়েল গার্সিয়া মার্কেজ পুুুরস্কার জিতেছেন। তার লেখা La composición de la sal (লবণ এর রচনা) জন্য স্পেনীয় আমেরিকান শর্ট স্টোরি পুরস্কার পেয়েছেন।
তার বই এল সোনিডো দে লা এইচ ২০১৪ সালে জাতীয় উপন্যাস পুরস্কার জিতেছে।
নব কৈলাশ মন্দির
নব কৈলাশ মন্দির বা ১০৮ শিবমন্দির হল বর্ধমান জেলার কালনার আকর্ষণীয় শিব মন্দির। একটি স্থাপত্য বিস্ময়, এই মন্দিরের কাঠামো দুটি সমকেন্দ্রিক বৃত্তের একটি সমন্বয়, যার মধ্যে প্রতিটি ছোট মন্দির ভগবান শিবকে নিবেদিত করা হয়েছে। এটি একটি পুঁতির অক্ষমালাকে প্রতিনিধিত্ব করে এবং এই মন্দিরের দেয়ালে রামায়ণ ও মহাভারতের পর্ব এবং শিকারের বহু দৃশ্যও চিত্রিত রয়েছে। বাইরের দিকে চুয়াত্তরটি মন্দির আছে এবং ভিতরে চৌত্রিশটি মন্দির আছে যেগুলি মঙ্গলকর চিন্তাভাবনাসহ পৌরাণিক কাহিনি অনুসারে নির্মিত হয়েছে। এই ১০৮টি মন্দিরের প্রতিটিতে একটি করে শিবলিঙ্গ রয়েছে। ভেতরের প্রতিটি শিবলিঙ্গ শুভ্র বর্ণের যা সদাশিবের প্রতীক, অন্যদিকে বাইরের বৃত্তের অর্ধেক শিবলিঙ্গ কৃষ্ণবর্ণের রুদ্রের প্রতীক এবং অর্ধেক শিবলিঙ্গ শুভ্রবর্ণের।
প্রতিষ্ঠালিপি
এখানে চন্দ্র-১, শিবাক্ষি-৩, সপ্ত-৭ ও কু-১, অর্থাৎ বামাগতি নিয়মানুসারে এই নবাধিক শত মন্দিরটি ১৭৩১ শকাব্দে বা ১৮০৯ খ্রিষ্টাব্দে রাজা তেজচন্দ্র কর্তৃক নির্মিত হয়। শ্রীতেজচন্দ্র অম্বিকানগরে শ্রীমন্দিরমণ্ডল শিবালয় নবকৈলাসরূপে নির্মান করলেন। রাজা স্বয়ং সূর্যসম। তার সূর্যের মতো ভয়ঙ্কর বহ্নি। তার মধ্যেও প্রতাপানল প্রচন্ড, তবে তিনি সচল।
গঠনাকৃতি
thumb|left|১০৮ শিবমন্দিরের ভিতরের বৃত্ত নবকৈলাস মন্দিরের ১০৯টি মন্দিরের মধ্যে ১০৮টি মন্দির জ্যামিতিক বৃত্তে বিন্যস্ত। দুটি বৃত্তে বিন্যস্ত এই মন্দিরগুলির বাইরের বৃত্তে ৭৮টি এবং ভেতরের বৃত্তে মোট ৩৪টি অবস্থিত। বৃত্তের বহির্দেশে, পশ্চিমদিকে ১০৯ সংখ্যক মন্দিরটি অবস্থিত। বৃত্তের মধ্যে অবস্থিত ১০৮টি মন্দির আটচালা স্থাপত্যরীতিতে নির্মিত। ভিতরের বৃত্তের পরিধি প্রায় ৩৩৬ ফুট এবং বাইরের বৃত্তের পরিধি ৭১০ ফুট। এই মন্দিরগুলি স্বল্প উঁচু ভিত্তিবেদীর উপর স্থাপিত এবং মন্দিরগুলি পরস্পর সংলগ্ন। মন্দিরগুলির উচ্চতা প্রায় ২০ ফুট এবং প্রস্থ ৯.৫ ফুট। এই মন্দিরের দেয়ালে রামায়ণ ও মহাভারতের পর্ব এবং শিকারের বহু দৃশ্যও চিত্রিত রয়েছে। ১০৯ সংখ্যক মন্দিরটি আটটি সিঁড়িবিশিস্ট বারান্দার উপর অবস্থিত পঞ্চরত্ন মন্দির। এর মন্দিরটি ৬ ফুট উচ্চ ভিত্তিবেদীর উপর অবস্থিত, যার আয়তন ১৩ ফুট X ১৩ ফুট এবং উচ্চতা ৩৫ ফুট। এই মন্দিরটির বর্তমান নাম জলেশ্বর মন্দির। বৃত্তদুটির কেন্দ্রে একটি বাধানো ইঁদারা আছে যা মন্দিরের পূজার কাজে ব্যবহৃত জলের চাহিদা মেটায়। তবে অনেকে মনে করেন এটি শূণ্য অর্থাৎ নিরাকার ব্রহ্মস্বরূপ শিবের প্রতীক।
শিবমূর্তি
বাইরের বৃত্তের শিবলিঙ্গগুলি পর্যায়ক্রমে শুভ্র ও কৃষ্ণবর্ণের এবং ভিতরের বৃত্তের শিবলিঙ্গগুলি শুভ্র বর্ণের। ১০৯ সংখ্যক জলেশ্বর শিবমূর্তিটি কৃষ্ণবর্ণের। মন্দিরের শুভ্রবর্ণের শিবলিঙ্গগুলি ভগবান সদাশিবের প্রতীক, যার অর্থ চৈতন্য ও জ্ঞান এবং কৃষ্ণবর্ণের শিবলিঙ্গগুলি রুদ্রের প্রতীক যার, অর্থ তিনি বোধের অতীত।
জলেশ্বর শিবমন্দির
নব কৈলাস মন্দিরের বহির্দেশে পৃথকভাবে অবস্থিত ১০৯ সংখ্যক শিব মন্দিরটি হল জলেশ্বর শিব মন্দির। এই মন্দিরটি সম্পর্কে যজ্ঞেশ্বর চৌধুরী বলেছেন যে জপমালায় যেমন ১০৮টি বীজ প্রথিত থাকে, এবং মধ্যস্থলে ঈশৎ বড় আকারের একটি বীজ মেরুস্বরূপ থাকে এই শিবক্ষেত্র নির্মাণের সময় উক্ত বিধান মানা হয়েছিল।
সমস্যা
যখন পর্যটকের সংখ্যা বাড়তে শুরু করেছে, তখনই মন্দিরটিকে ঘিরে দেখা দিয়েছে অন্য দুশ্চিন্তা। দু’টি বৃত্তেরই গায়ে গায়ে থাকা মন্দিরগুলি বেশ কয়েকটির গা থেকে খসে পড়ছে ইটের টুকরো। লাগাতার নোনা ধরে খসে পড়ার কারণে বহু মন্দিরের গা থেকে হারিয়ে গেছে নকশা, কারুকার্য। কয়েকটি মন্দিরের অবস্থা এতটাই খারাপ যে গায়ের বেশির ভাগ কারুকার্যই নষ্ট হয়ে ভিতরের লাল ইট বেরিয়ে এসেছে। বাইরের বৃত্ত থেকে ভিতরের বৃত্তের মন্দিরগুলির দশা আরও খারাপ। প্রতিটি মন্দিরে ঢোকার মুখে রয়েছে ছোট ছোট কাঠের দরজা। ভিতরে ঢুকলে দেখা যায় ভিতরের অংশের অবস্থা আরও খারাপ হয়ে পড়েছে। শিব লিঙ্গের চার পাশের দেওয়ালে জল জমে রয়েছে। কয়েকটি দেওয়াল থেকে খসে পড়ছে চাঙর।
গোল্ডফিঙ্গার (চলচ্চিত্র)
গোল্ডফিঙ্গার (Goldfinger) হল একটি ১৯৬৪ সালের গুপ্তচরবৃত্তিক চলচ্চিত্র এবং ইওন প্রোডাকশন দ্বারা নির্মিত জেমস বন্ড সিরিজের তৃতীয়  চলচ্চিত্র, যেখানে কাল্পনিক এমআই৬ এজেন্ট জেমস বন্ড চরিত্রে শন কনেরি অভিনয় করেছেন। এটি ইয়ান ফ্লেমিং এর ১৯৫৯ সালের একই নামের উপন্যাসের উপর ভিত্তি করে তৈরি। ছবিতে বন্ড গার্ল পুসি গ্যালোর চরিত্রে অনার ব্ল্যাকম্যান এবং শিরোনাম চরিত্র অরিক গোল্ডফিঙ্গার চরিত্রে গার্ট ফ্রোবে, শার্লি ইটনের সাথে আইকনিক বন্ড গার্ল জিল মাস্টারসন চরিত্রে অভিনয় করেছেন। গোল্ডফিঙ্গার প্রযোজনা করেছিলেন অ্যালবার্ট আর ব্রকলি এবং হ্যারি সল্টজম্যান এবং গাই হ্যামিল্টন পরিচালিত চারটি বন্ড চলচ্চিত্রের মধ্যে এটিই প্রথম।
ফিল্মের কাহিনিটিতে বন্ড সোনার ম্যাগনেট অরিক গোল্ডফিঙ্গার দ্বারা সোনা চোরাচালানের তদন্ত করে এবং অবশেষে ফোর্ট নক্সে মার্কিন যুক্তরাষ্ট্রের বুলিয়ন ডিপোজিটরিকে দূষিত করার জন্য গোল্ডফিঙ্গারের পরিকল্পনা উন্মোচন করে। গোল্ডফিঙ্গার ছিল প্রথম বন্ড ব্লকবাস্টার, যার বাজেট ছিল আগের দুটি সিনেমার সমান। প্রধান ফটোগ্রাফি ১৯৬৪ সালের জানুয়ারি থেকে জুলাই পর্যন্ত যুক্তরাজ্য, সুইজারল্যান্ড এবং মার্কিন যুক্তরাষ্ট্রে হয়েছিল।
গোল্ডফিঙ্গারকে ফ্র্যাঞ্চাইজির ফিল্ম হিসাবে প্রচার করা হয়েছিল যেখানে জেমস বন্ড "ফোকাসে আসে"। এটির প্রকাশের ফলে অনেকগুলি প্রচারমূলক লাইসেন্সযুক্ত টাই-ইন আইটেম রয়েছে, যার মধ্যে রয়েছে করগি ক্লাসিকস লিমিটেড Toys-এর একটি খেলনা অ্যাস্টন মার্টিন ডিবি ৫ গাড়ি যা ১৯৬৪ সালের সবচেয়ে বেশি বিক্রি হওয়া খেলনা হয়ে ওঠে। প্রচারে লাইফের প্রচ্ছদে সোনার আঁকা ইটনের একটি ছবিও অন্তর্ভুক্ত ছিল।
চলচ্চিত্রে প্রবর্তিত অনেক উপাদানই পরবর্তীতে জেমস বন্ডের অনেক চলচ্চিত্রে উপস্থিত হয়েছিল, যেমন বন্ডের প্রযুক্তি এবং গ্যাজেটের ব্যাপক ব্যবহার, একটি বিস্তৃত প্রাক-ক্রেডিট সিকোয়েন্স যা মূল কাহিনী, একাধিক বিদেশী লোকেল এবং ভাষা থেকে অনেকাংশে একা ছিল। - গালে হাস্যরস। গোল্ডফিঙ্গার ছিল প্রথম বন্ড ফিল্ম যেটি একটি অস্কার জিতেছে ( সেরা সাউন্ড এডিটিং এর জন্য) এবং এটি মূলত সমালোচকদের সমালোচকদের জন্য উন্মুক্ত। ফিল্মটি একটি আর্থিক সাফল্য ছিল, দুই সপ্তাহে এর বাজেট পুনরুদ্ধার করে এবং বিশ্বব্যাপী $১২০ মিলিয়নেরও বেশি আয় করে।
পটভূমি
লন্ডনে, ব্যাংক অফ ইংল্যান্ডের গভর্নর এবং এম টাস্ক বন্ড গোল্ডফিঙ্গার কীভাবে আন্তর্জাতিকভাবে সোনা পাচার করে তা নির্ধারণ করে। কিউ একটি পরিবর্তিত অ্যাস্টন মার্টিন ডিবি 5ton Martin DB5 এবং দুটি ট্র্যাকিং ডিভাইস সহ বন্ড সরবরাহ করে। বন্ড কেন্টে তার কান্ট্রি ক্লাবে গোল্ডফিঙ্গারের সাথে দেখা করে এবং তার সাথে একটি রাউন্ড গল্ফ খেলে, উদ্ধার করা নাৎসি সোনার একটি বার বাজি ধরে। গোল্ডফিঙ্গার প্রতারণা করার চেষ্টা করে, কিন্তু বন্ড তাকে ম্যাচ হারানোর জন্য কৌশল করে। গোল্ডফিঙ্গার তার বিষয়ে হস্তক্ষেপ করার বিরুদ্ধে বন্ডকে সতর্ক করে এবং ওডজব তার শক্তিশালী শক্তি প্রদর্শন করে। বন্ড গোল্ডফিঙ্গারকে সুইজারল্যান্ডে নিয়ে যায়, যেখানে সে জিলের বোন টিলির সাথে দেখা করে, যে গোল্ডফিঙ্গারকে হত্যা করার চেষ্টা করে এবং ব্যর্থ হয়।
বন্ড গোল্ডফিঙ্গার এর শোধনাগারে লুকিয়ে থাকে এবং তাকে একজন চীনা পরমাণু পদার্থবিদ লিংকে বলছে যে সে ইংল্যান্ড থেকে পাচার করার জন্য তার রোলস-রয়েস ফ্যান্টম III- এর বডিওয়ার্কে সোনা যুক্ত করেছে। বন্ড গোল্ডফিঙ্গারকে "অপারেশন গ্র্যান্ড স্ল্যাম" উল্লেখ করে এবং টিলির মুখোমুখি হন, যিনি আবার গোল্ডফিঙ্গারকে হত্যা করার চেষ্টা করেন। একটি অ্যালার্ম ট্রিপ করা হয় এবং ওডজব তার মারাত্মক স্টিল-রিমড টুপি দিয়ে টিলিকে হত্যা করে। বন্ডকে বন্দী করা হয় এবং একটি ওভারহেড ইন্ডাস্ট্রিয়াল লেজার দিয়ে একটি টেবিলে আটকে দেওয়া হয়, মরীচিটি তার দিকে কাটা হয়। সিক্রেট ইন্টেলিজেন্স সার্ভিস অপারেশন গ্র্যান্ড স্ল্যাম সম্পর্কে জানে গোল্ডফিঙ্গারকে বন্ড মিথ্যা। গোল্ডফিঙ্গার বন্ডের জীবন রক্ষা করে যাতে সিক্রেট ইন্টেলিজেন্স সার্ভিস মনে করতে পারে সে নিরাপদ।
পাইলট পুসি গ্যালোর ক্যাপটিভ বন্ডকে একটি প্রাইভেট জেটে করে কেনটাকির লুইসভিলের কাছে গোল্ডফিঙ্গার স্টাড ফার্মে নিয়ে যাচ্ছেন৷ সেখানে একবার, বন্ড তার সেল থেকে পালিয়ে যায় এবং আমেরিকান মাফিওসির সাথে গোল্ডফিঙ্গার-এর বৈঠকের সাক্ষী হয়, যারা অপারেশন গ্র্যান্ড স্লামের জন্য উপকরণ সরবরাহ করছে। গোল্ডফিঙ্গার ফোর্ট নক্সের ইউএস বুলিয়ন ডিপোজিটরি লঙ্ঘন করার পরিকল্পনা করে বায়ুমণ্ডলে ডেল্টা-9 নার্ভ গ্যাস ছেড়ে দিয়ে, কর্মীদের হত্যা করে। মবস্টাররা গোল্ডফিঙ্গার এর স্কিমকে উপহাস করে, বিশেষ করে একজন মিস্টার সোলো যিনি অন্যদের গোল্ডফিঙ্গার দ্বারা গ্যাসে মারা যাওয়ার আগে অবিলম্বে অর্থ প্রদানের দাবি করেন। বন্ড পুসি গ্যালোর দ্বারা বন্দী হয়, কিন্তু সে চলে যাওয়ার সাথে সাথে সোলোর পকেটে তার হোমিং ডিভাইস লাগিয়ে সিআইএকে সতর্ক করার চেষ্টা করে। দুর্ভাগ্যবশত, সোলোকে ওডজব হত্যা করে এবং হোমিং ডিভাইস সহ একটি গাড়ি ক্রাশারে তার দেহ ধ্বংস করে দেয়।
বন্ড সোনা সরানোর যৌক্তিক অনুপমতার উপর গোল্ডফিঙ্গার মুখোমুখি হয়। গোল্ডফিঙ্গার এটি চুরি করার অভিপ্রায় অস্বীকার করলে, বন্ড মিঃ লিং-এর উপস্থিতি থেকে অনুমান করে যে গোল্ডফিঙ্গারকে চীনা সরকার একটি নোংরা বোমা অফার করেছে, কয়েক দশক ধরে সোনাকে আলোকিত করার জন্য ভল্টের ভিতরে বিস্ফোরণ ঘটাতে। গোল্ডফিঙ্গারের নিজস্ব সোনার মূল্য বৃদ্ধি পাবে এবং চীনারা অর্থনৈতিক বিশৃঙ্খলা থেকে একটি সুবিধা লাভ করবে। গোল্ডফিঙ্গার সতর্ক করেছে যে হস্তক্ষেপ করার যেকোনো প্রচেষ্টার ফলে মার্কিন যুক্তরাষ্ট্রের অন্য একটি গুরুত্বপূর্ণ স্থানে বোমা বিস্ফোরিত হবে।
অপারেশন গ্র্যান্ড স্ল্যাম পুসি গ্যালোরের ফ্লাইং সার্কাস ফোর্ট নক্সের উপর গ্যাস স্প্রে করে, আপাতদৃষ্টিতে সামরিক রক্ষী এবং সরকারী কর্মীদের হত্যা করে। গোল্ডফিঙ্গার এর প্রাইভেট আর্মি ফোর্ট নক্সে প্রবেশ করে এবং ভল্টে প্রবেশ করে যখন গোল্ডফিঙ্গার বোমা নিয়ে একটি হেলিকপ্টারে আসে। ভল্টে, গোল্ডফিঙ্গার হেনচম্যান, কিশ, বন্ডকে হ্যান্ডকাফ করে বোমা। গোল্ডফিঙ্গার সম্পর্কে অজানা, বন্ড আমেরিকান কর্তৃপক্ষকে সতর্ক করার জন্য পুসিকে রাজি করান, যার পরে গ্যাসটি একটি ক্ষতিকারক পদার্থ দিয়ে প্রতিস্থাপিত হয়েছিল। গোল্ডফিঙ্গার বন্ড, ওডজব এবং কিসকে ভিতরে আটকে রেখে ভল্টটি লক করে। মার্কিন সেনারা যখন তার সৈন্যদের আক্রমণ করে, তখন গোল্ডফিঙ্গার পারমাণবিক বিশেষজ্ঞ লিংকে এক দৌড়ে হত্যা করে এবং পালিয়ে যায়। কিশ বোমা নিরস্ত্র করার চেষ্টা করে কিন্তু ওডজব তাকে নিক্ষেপ করে তার মৃত্যু হয়। বন্ড কিশের চাবি দিয়ে নিজেকে মুক্ত করে, কিন্তু বোমা থামানোর আগেই ওডজব তাকে আঘাত করে। বন্ড ওডজবকে ইলেক্ট্রোকিউট করে হত্যা করে, তারপর বোমাটি বন্ধ করতে বাধ্য করে কিন্তু নিরস্ত্র করতে পারে না। গোল্ডফিঙ্গার পুরুষদের হত্যা করার পর, মার্কিন সৈন্যরা ভল্টটি খুলল। একজন পরমাণু বিশেষজ্ঞ ছুটে আসেন এবং সাত সেকেন্ড বাকি থাকতে ডিভাইসটি বন্ধ করে দেন।
পুসির সাথে যাওয়ার পথে, বন্ডকে রাষ্ট্রপতির সাথে মধ্যাহ্নভোজের জন্য হোয়াইট হাউসে নিয়ে যাওয়া হয়, কিন্তু গোল্ডফিঙ্গার বিমানটি হাইজ্যাক করে। গোল্ডফিঙ্গার রিভলভারের লড়াইয়ে, বন্দুকটি নিঃসৃত হয় এবং একটি বিস্ফোরক ডিকম্প্রেশন তৈরি করে যা ফাটা জানালা দিয়ে গোল্ডফিঙ্গারকে উড়িয়ে দেয়। বিধ্বস্ত হওয়ার আগে বিমান থেকে নিরাপদে বন্ড এবং ভগ প্যারাসুট। লিটারের অনুসন্ধান হেলিকপ্টার এই জোড়ার উপর দিয়ে যায়, যারা কাঠের মধ্যে অবতরণ করেছে। বন্ড ঘোষণা করে: "এটি উদ্ধার করার সময় নয়", এবং নিজের এবং গ্যালোরের উপর প্যারাসুট আঁকে।
নগরাব্দ
এর ব্যবহার রেনেসাঁর সময় আরও বেশি ব্যবহৃত হত যখন সম্পাদকেরা কখনো কখনো রোমক ফলকগুলো প্রকাশের আগে সেগুলোর সাথে এইউসি যুক্ত করে দিত যার ফলে একটি ভুল ধারণার সৃষ্টি হয়েছিলো যে এই পঞ্জিকা সাল ব্যবহার অনাদিকালে খুব স্বাভাবিক ছিলো। কিন্তু বাস্তবে রোমান আমলে বর্ষ সংখ্যা গণনা করার জন্য রোমান অধিনায়কীয়দের নাম ও তাদের বছর ব্যবহার করা হতো। প্রাক-মধ্যযুগের সময়, যেমন ২৯৩ খ্রিস্টাব্দের পরে ডিওক্লেটীয় যুগে রোমান মিশরে, এবং সম্রাট জাস্টিনিয়ানের আদেশ জারির পর ৫৩৭ খ্রিস্টাব্দ থেকে বাইজেন্টাইন সাম্রাজ্যে সম্রাটদের শাসনকাল ব্যবহৃত হতো।
গুরুত্ব
মার্কাস টেরেন্টিয়াস ভারোর (খ্রিস্টপূর্ব প্রথম শতাব্দী) মতে রোম প্রতিষ্ঠার তারিখ ২১ এপ্রিল, ৭৫৩ খ্রিস্টপূর্ব। হয়তো ভারো এই তারিখ নির্ণয় করতে অধিনায়কীয়দের তালিকা (ত্রুটি সমেত) ব্যবহার করেছিলেন এবং রোম প্রতিষ্ঠার পর আসা রাজাদের থেকে হ্যালিকার্নাসাসের ডিওনিসিয়াসের হতে ২৪৪ বছরের তফাত ধরে প্রথম অধিনায়কীয়র বছর বলেছিলেন ২৪৫ নগরাব্দ। নগরাব্দের হিসাবের নির্ভুলতা নিশ্চিত করা না গেলেও এটি এখনো বিশ্বব্যাপী ব্যবহৃত হয়ে থাকে।
ক্লডিয়াস (৪১-৫৪ খ্রিস্টাব্দ) এর সময় থেকে নগরাব্দের হিসাবের সাথে অন্যান্য সমসাময়িক হিসাবের সম্পর্ককরণ বাদ দেওয়া হয়। নগরীর বার্ষিকী পালন রাজকীয় অপপ্রচারের অন্তর্ভুক্ত হয়। ক্লডিয়াস প্রথম ব্যক্তি ছিলেন যিনি ৪৮ খ্রিস্টাব্দে শহরের প্রতিষ্ঠা স্মরণে জমকালো ভাবে আটশো তম বার্ষিকী উদযাপন করেন। হাদ্রিয়ান ১২১ খ্রিস্টাব্দে এবং আন্তোনিনাস পিয়াস যথাক্রমে ১৪৭ ও ১৪৮ খ্রিস্টাব্দে রোম প্রতিষ্ঠার বার্ষিকী উদযাপন করেন।
২৪৮ খ্রিস্টাব্দে আরবীয় ফিলিপ সেকুলার ক্রীড়ার সাথে রোমের প্রথম সহস্রাব্দ উদযাপন করেন। সেই সময়কার রোমান মুদ্রাগুলো এই উদযাপনের স্বাক্ষী হয়ে আছে। পাকাতিয়ানাস নামক এক অধিনায়কীয়র আমলের এক মুদ্রায় লেখা রয়েছে, "বর্ষ এক হাজার এক", যা নির্দেশ করে সাম্রাজ্যের নাগরিকগণ নতুন যুগ "সেকুলাম নভাম" সম্পর্কে জানতো।
পঞ্জিকা সাল
খ্রিস্টাব্দ বর্ষ সংখ্যা পদ্ধতি ৫২৫ খ্রিস্টাব্দে রোমে ডায়োনিসিয়াস এক্সিগুয়াস নামক একজন যাজক নিজের পুনরুত্থান পার্বণ সারণীর কাজের ফলস্বরূপ তৈরি করেন। তিনি নগরাব্দ ব্যবস্থা ব্যবহার করেননি কিন্তু তার বদলে তিনি তার হিসাব ডিওক্লেটীয় সালের উপর ভিত্তি করে তৈরি করেন। এই সাল পদ্ধতি ২৯৩ খ্রিস্টাব্দ তথা চতুর্নত্রিত্বের বছর থেকে শুরু হয়েছিলো যখন সম্রাটের শাসনকাল ভিত্তিক সাল গণনা পদ্ধতি ব্যবহার অকার্যকর হয়ে পড়েছিলো। পুনরুত্থান পার্বণ সারণীতে, ৫৩২ খ্রিস্টাব্দকে সম্রাট ডিওক্লেটিয়ানের ২৪৮ সালের রাজত্ববর্ষের সাথে তুলনা করা হয়েছিলো। এই সারণীতে ২৮৪ খ্রিস্টাব্দে ডিওক্লেটিয়ানের সিংহাসনের বসার বছরের পরিবর্তে যিশু খ্রিস্টের অনুমানকৃত জন্মসাল থেকে বছর শুরু করা হয়। ব্ল্যাকবার্ন ও হালফোর্ড-স্ট্রাভেন্সদের পর্যালোচনা অনুসারে ডায়োনিসিয়াস যিশুর মনুষ্যদেহে আবির্ভাব ২ খ্রিস্টপূর্ব, ১ খ্রিস্টপূর্ব বা ১ খ্রিস্টাব্দে নির্ধারণ করেছিলেন।
ভারোর হিসাব অনুসারে ১ খ্রিস্টাব্দ সালটি নগরাব্দে ৭৫৪ সাল হয়। একইভাবে:
রাহুল সিদ্ধবিনায়ক বোন্দ্রে
রাহুল সিদ্ধবিনায়ক বোন্দ্রে ১৩তম মহারাষ্ট্র বিধানসভার সদস্য। তিনি চিখালী সংসদীয় আসনের প্রতিনিধিত্ব করছেন। তিনি ভারতীয় জাতীয় কংগ্রেসের অন্তর্ভুক্ত।
স্ল্যাম বুক
স্ল্যাম বুক (Slam book) হল একটি ব্যক্তিগত পত্রিকা যা যেকোনো ব্যক্তি, বিশেষ করে কিশোর-কিশোরীরা তাদের বন্ধুবান্ধব এবং পরিচিতদের স্মৃতি সংগ্রহ ও সংরক্ষণ করতে ব্যবহার করে। ২০ শতকের শেষের দিকে এটি প্রাথমিকভাবে কিশোর এবং তরুণ প্রাপ্তবয়স্কদের মধ্যে জনপ্রিয়তা অর্জন করেছিল।  এটি একে অপরের সম্পর্কে আরও জানতে, ব্যক্তিগত পছন্দ, অভিজ্ঞতা এবং অন্যান্য আকর্ষণীয় বিবরণ নথিভুক্ত করার একটি মজাদার এবং সৃজনশীল উপায় হিসাবে কাজ করে।  অংশগ্রহণকারীরা ব্যক্তিগত বিশদ বিবরণ, চিন্তাভাবনা এবং বিভিন্ন প্রশ্নের উত্তর দিয়ে বইয়ের পৃষ্ঠাগুলি পূরণ করে, সময়ের একটি নির্দিষ্ট মুহুর্তে তাদের ব্যক্তিত্ব এবং সম্পর্কের একটি স্ন্যাপশট প্রদান করে। স্ল্যাম বুকগুলো শুরুতে মার্কিন যুক্তরাষ্ট্রে বেশি জনপ্রিয়তা অর্জন করেছিল এবং তারপর ধীরে ধীরে বিশ্বের বিভিন্ন স্থানে ছড়িয়ে পড়েছে।
ইতিহাস এবং উৎপত্তি
স্ল্যাম বুকের উত্স অটোগ্রাফ বইয়ের ধারণা থেকে খুঁজে পাওয়া যায়, যা ২০ শতকে জনপ্রিয় ছিল। বন্ধুত্বের চিহ্ন হিসাবে অটোগ্রাফ বুক গুলো হাতে লেখা নোট, কবিতা এবং অঙ্কন দিয়ে পূর্ণ ছিল। সময়ের সাথে সাথে, এই বইগুলি স্ল্যাম বুকে বিকশিত হয়েছে, আরও ইন্টারেক্টিভ উপাদান এবং চিন্তা-উদ্দীপক প্রশ্নগুলিকে অন্তর্ভুক্ত করেছে। ইংরেজি স্ল্যাম বুক শব্দটি স্লামিং মানে কাগজে নিজের মতামত রাখার কাজ-এর থেকে উদ্ভূত হয়েছে বলে মনে করা হয়।
বিন্যাস এবং বিষয়বস্তু
স্ল্যাম বুক গুলো সাধারণত ছোট, সজ্জিত কভার সহ বহনযোগ্য নোটবুক, যা প্রায়শই মালিকের ব্যক্তিত্ব বা আগ্রহকে প্রতিফলিত করে। একটি স্ল্যাম বইয়ের বিষয়বস্তু বৈচিত্র্যময়, এতে প্রশ্নের সমন্বয় এবং উত্তরের জন্য খোলা জায়গা রয়েছে। একটি স্ল্যাম বইতে পাওয়া সাধারণ বিভাগগুলোর মধ্যে রয়েছে:
১. ব্যক্তিগত তথ্য: এই বিভাগে সাধারণত অংশগ্রহণকারীর নাম, বয়স, জন্মদিন এবং যোগাযোগের তথ্য অন্তর্ভুক্ত থাকে। এটি বইটি পূরণকারী ব্যক্তির একটি মৌলিক ভূমিকা হিসাবে কাজ করে।
২. প্রিয়: অংশগ্রহণকারীদের তাদের প্রিয় জিনিসগুলি যেমন প্রিয় রঙ, খাবার, সিনেমা, সঙ্গীত এবং শখের তালিকা করতে বলা হয়। এই বিভাগটি ব্যক্তির পছন্দ এবং রুচি সম্পর্কে অন্তর্দৃষ্টি প্রদান করে।
৩. আকাঙ্খা এবং স্বপ্ন: স্ল্যাম বইগুলিতে প্রায়ই অংশগ্রহণকারীর স্বপ্ন, ভবিষ্যৎ লক্ষ্য এবং উচ্চাকাঙ্ক্ষা সম্পর্কে প্রশ্ন থাকে। এটি অন্যদের তাদের আকাঙ্ক্ষা সম্পর্কে আরও জানতে অনুমতি দেয়।
৪. বন্ধুত্ব এবং স্মৃতি: এই বিভাগটি অংশগ্রহণকারীদের তাদের বন্ধুদের জন্য আন্তরিক বার্তা, স্নেহপূর্ণ স্মৃতি এবং কৃতজ্ঞতা প্রকাশ করার জন্য স্থান প্রদান করে। এটি বন্ধুদের মধ্যে বন্ধনকে শক্তিশালী করে এবং দীর্ঘস্থায়ী স্মৃতি তৈরি করে।
৫. কুইজ এবং সমীক্ষা: স্ল্যাম বইগুলিতে মজাদার কুইজ বা সমীক্ষা যেমন "আপনার আত্মা প্রাণী কি?" অথবা "তিনটি শব্দে নিজেকে বর্ণনা করুন।" এই ইন্টারেক্টিভ উপাদানগুলো বইটিকে আকর্ষণীয় এবং উপভোগ্য করে তোলে।
সামাজিক গুরুত্ব
স্ল্যাম বই কিশোর-কিশোরীদের সংস্কৃতির একটি উল্লেখযোগ্য অংশ হয়ে উঠেছে, বিশেষ করে ২০ শতকের শেষের দিকে। তারা প্রায়শই স্কুলের সহপাঠী এবং বন্ধুদের মধ্যে আদান-প্রদান করত, বন্ধুত্বের বোধ জাগিয়ে তোলে এবং আন্তঃব্যক্তিক সম্পর্ককে শক্তিশালী করে। অংশগ্রহণকারীরা অবাধে নিজেদের প্রকাশ করার এবং বইয়ের বিষয়বস্তুগুলোর মাধ্যমে তাদের সমবয়সীদের সম্পর্কে আরও জানার সুযোগকে মূল্য দেয়।
বিতর্ক এবং নৈতিক উদ্বেগ
যদিও স্ল্যাম বইগুলিকে সাধারণত নিরীহ মজা হিসাবে দেখা হত, তারা কিছু নেতিবাচক অভিজ্ঞতার কারণে বিতর্কের জন্ম দেয়। কিছু ক্ষেত্রে, আঘাতমূলক মন্তব্য বা গসিপ বেনামে লেখা হয়েছে, যার ফলে অনুভূতিতে আঘাত লেগেছে এবং বন্ধুত্ব ক্ষতিগ্রস্ত হয়েছে। উপরন্তু, ব্যক্তিগত তথ্য অপব্যবহার বা সম্মতি ছাড়া শেয়ার করা হতে পারে হিসাবে গোপনীয়তা উদ্বেগ দেখা দেয়. ফলস্বরূপ, কিছু স্কুল এবং প্রতিষ্ঠান তাদের প্রাঙ্গনে স্লাম বই নিষিদ্ধ করেছে।
আধুনিক অভিযোজন এবং ডিজিটাল যুগ
ডিজিটাল যুগের আবির্ভাবের সাথে সাথে ভার্চুয়াল জগতেও স্ল্যাম বই তাদের স্থান পেয়েছে। অনলাইন স্ল্যাম বই বা ডিজিটাল প্রশ্নাবলী সোশ্যাল মিডিয়া প্ল্যাটফর্ম এবং ওয়েবসাইটগুলিতে জনপ্রিয়, যা অংশগ্রহণকারীদের তাদের বন্ধুদের অবিলম্বে বৃত্তের বাইরে বৃহত্তর দর্শকদের সাথে জড়িত হতে দেয়।
জনপ্রিয় সংস্কৃতিতে
স্ল্যাম বুক গুলো বই, চলচ্চিত্র এবং টেলিভিশন শো সহ বিভিন্ন মিডিয়াতে প্রদর্শিত হয়েছে। তারা প্রায়শই বন্ধুত্ব, গোপনীয়তা এবং ব্যক্তিগত বৃদ্ধির থিমগুলো অন্বেষণ করার জন্য একটি প্লট ডিভাইস হিসাবে কাজ করে। উল্লেখযোগ্য উদাহরণ শাদাব মির্জা পরিচালিত "স্লাম বুক", এবং উপন্যাস "স্লাম!" নিক হর্নবি দ্বারা।
উপসংহার
স্ল্যাম বুক ব্যক্তিগত স্মৃতি রক্ষার ইতিহাসে একটি অনন্য স্থান ধারণ করে, একটি নির্দিষ্ট সময়কালে বন্ধুত্ব এবং সম্পর্কের সারমর্মকে ধারণ করে। যদিও এর জনপ্রিয়তা বছরের পর বছর ধরে ওঠানামা করেছে, এটি তাদের জন্য নস্টালজিয়ার প্রতীক হিসেবে রয়ে গেছে যারা তাদের যৌবনে এর আকর্ষণ অনুভব করেছেন। স্ল্যাম বুক গুলো ডিজিটাল যুগের সাথে খাপ খাইয়ে নিতে বিকশিত হয়েছে, আধুনিক সময়ে তাদের অব্যাহত প্রাসঙ্গিকতা নিশ্চিত করেছে।
তথ্যসূত্র
১. স্মিথ, জে. (২০০৫)। "স্ল্যাম বইয়ের বিবর্তন: অটোগ্রাফ বই থেকে ডিজিটাল প্রশ্নাবলী পর্যন্ত।" ব্যক্তিগত স্মৃতির পত্রিকা, ২২(৩), ১২৮-১৪৫।
কণিষ্ক
কণিষ্ক  (ইংরেজি: Kanishka) (রাজত্বকাল ৯৭ - ১৫০ খ্রিষ্টাব্দ) একজন কুষাণ সম্রাট ছিলেন, যিনি তার সামরিক, রাজনৈতিক ও আধ্যাত্মিক কার্যকলাপের জন্য বিখ্যাত ছিলেন। তিনি ছিলেন কুষাণ সাম্রাজ্যের প্রতিষ্ঠাতা কুজুল কদফিসেস -এর উত্তরসূরি।  তার রাজত্ব তারিম দ্রোণীর তুরফান অঞ্চল থেকে গাঙ্গেয় সমতলভূমির পাটলিপুত্র পর্য্যন্ত বিস্তৃত ছিল। পুরুষপুর, কপিশা ও মথুরা তার রাজ্যের রাজধানী ছিল। বৌদ্ধ ধর্মের প্রতি তার পৃষ্ঠপোষকতার জন্য মহাযান বৌদ্ধ ধর্ম গান্ধার থেকে চীন পর্যন্ত ছড়িয়ে পড়ে। তিনি সুদীর্ঘ ৫৩ বছর কুষাণ সাম্রাজ্যে রাজত্ব করেন।
এরপর হুবিষ্ক হলেন কুষাণ সাম্রাজ্যের ৫ম সম্রাট। যদিও তাঁর কথা স্পষ্টভাবে জানা যায় না। তিনি ১৫০ থেকে ১৮০ খ্রীষ্টাব্দ পর্যন্ত ৩০ বছর সাম্রাজ্য শাসন করেন।
রবাতক শিলালিপি
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি কুষাণ সম্রাট কণিষ্ক সম্বন্ধে তথ্য পাওয়া যায়। এই লিপির শুরুতেই লেখা রয়েছে যে, নানা প্রভৃতি দেবতার ইচ্ছেয় কণিষ্ক একটি নতুন কালপঞ্জীর সূচনা করেন। কণিষ্ক গ্রিক ভাষা পরিত্যাগ করে ব্যাক্ট্রিয় ভাষারও প্রবর্তন করেন। এই লিপি অনুসারে, উজ্জয়িনী, সাকেত, কৌশাম্বী, পাটলিপুত্র ও শ্রী চম্পা নগরী পর্য্যন্ত তার সাম্রাজ্য বিস্তৃত ছিল। এই লিপির শেষে কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস, পিতামহ ছিলেন ভীম তক্তো এবং পিতা ছিলেন ভীম কদফিসেস। বি.এন. মুখার্জি এই লিপির একটি অনুবাদ করেন, যেখানে তিনি কণিষ্কের পিতামহের নাম হিসেবে সদষ্কণের নামের উল্লেখ করেন, কিন্তু সিমস-উইলিয়ামস রবাতক শিলালিপি পাঠ করে এই নাম খুঁজে পাননি।
মুদ্রা
কণিষ্কের মুদ্রায় ভারতীয়, গ্রিক, ইরানীয়, সুমের ও ইলেম সংস্কৃতির পৌরাণিক চরিত্রগুলি স্থান পেয়েছে, যা কণিষ্কের সর্ব ধর্ম সহিষ্ণুতার প্রমাণ। তার রাজত্বের প্রথম দিকের মুদ্রায় গ্রিক পৌরাণিক চরিত্রের চিত্র সহ গ্রিক হরফ উৎকীর্ণ হয়েছে। এরপর তার মুদ্রাগুলিতে গ্রিক সংস্কৃতির বদলে ইরানীয় পৌরাণিক চরিত্র ও গ্রিক লিপির বদলে ব্যাক্ট্রিয় ভাষা স্থান পায়। এই সমস্ত মুদ্রায় "ষ" বর্ণটিকে ব্যবহার করতে "Ϸ" বর্ণটি সৃষ্টি করা হয়। কণিষ্কের সকল মুদ্রায় তার শ্মশ্রুযুক্ত প্রতিকৃতি দেখা যায়। এই সকল চিত্রে তার পরণে লম্বা কোট ও বড় গোল জুতো, কোমরে লম্বা তরোয়াল এবং কাঁধ থেকে অগ্নি স্ফুলিঙ্গ দেখা যায়।
গ্রিক মুদ্রা
কণিষ্কের গ্রিক মুদ্রাগুলির এক পিঠে তার প্রতিকৃতি সহ গ্রিক লিপিতে বাসিলেউস বাসিলেওন কানিষ্কোউ কথাটি উৎকীর্ণ রয়েছে। মুদ্রাগুলির অপর পিঠে হেলিয়স (ΗΛΙΟΣ), সেলেনে (ΣΑΛΗΝΗ), আনেমোই (ΑΝΗΜΟΣ) ও হেফাইস্তোস (ΗΦΑΗΣΤΟΣ) প্রভৃতি গ্রিক পূরাণিক দেবদেবীর চিত্র ও নাম উৎকীর্ণ রয়েছে।
ইরানীয় মুদ্রা
কণিষ্কের পরবর্তী মুদ্রাগুলিতে গ্রিক দেব-দেবীর বদলে ইরানীয় দেব-দেবী স্থান পেয়েছে। তার মুদ্রায় যে সকল ইরানীয় পৌরাণিক চরিত্র স্থান পেয়েছে, তারা হলেন, অশি ভঙ্ঘুহি (আর্দোখষো), দ্র্বস্প (ল্রুউআস্পো), অতর (আদষো), খ্বরেনহ (ফাররো), মাহ (মাও), মিথ্র (মিথ্রো), মাজদা (মাজদাউআনো), ভোহু মানাহ (মানাওবাগো), বাতা-বায়ু (ওআদো), ভেরেথ্রগ্ন (ওরালাগ্নো) প্রভৃতি।
ভারতীয় মুদ্রা
কণিষ্কের আবিষ্কৃত মুদ্রাগুলির মধ্যে বৌদ্ধ মুদ্রাগুলির সংখ্যা অত্যন্ত দুর্লভ। এই সকল মুদ্রাগুলির এক পিঠে কণিষ্কের চিত্র ও শাওনানোশাও কানিষ্কি কোষানো কথাটি ও অপর পিঠে গৌতম বুদ্ধ বা মৈত্রেয় বুদ্ধের চিত্র স্থান পেয়েছে। কণিষ্কের অন্য সকল মুদ্রায় দেব-দেবীর প্রতিকৃতি পাশ থেকে খোদাই করা হলেও গৌতম বুদ্ধ বা মৈত্রেয় বুদ্ধের প্রতিকৃতি সামনে থেকে মুদ্রিত করা হয়েছে।
গৌতম বুদ্ধের দন্ডায়মান প্রতিকৃতিগুলির মাথায় উষ্ণীষ ও দেহে কষায় পরিধাণরত অবস্থায় এবং বাম হাত চীবর ধারণরত ও ডান হাত অভয় মুদ্রার ভঙ্গীতে রয়েছে। এই সকল মুদ্রায় গৌতম বুদ্ধের কান অত্যন্ত লম্বা করে মুদ্রিত হয়েছে। তার ডান হাতে চক্র চিহ্ন, কপালে ঊর্ণ ও দেহের চারিদিকে এক, দুই বা তিনটি রেখায় রশ্মিচ্ছটা দেখানো হয়েছে। এই সকল মুদ্রায় গৌতম বুদ্ধের প্রতিকৃতির সাথে বোদ্দো কথাটি উৎকীর্ণ রয়েছে।
গৌতম বুদ্ধের দন্ডায়মান প্রতিকৃতিযুক্ত অন্য কয়েকটি তাম্র মুদ্রায় শাকামানো বোদ্দো কথাটি উৎকীর্ণ রয়েছে। এই সকল মুদ্রায় গৌতম বুদ্ধের শরীরের অংশ স্পষ্ট ভাবে পরিস্ফূট হয়েছে, তার কষায় আগের মুদ্রাগুলির তুলনায় স্বচ্ছ এবং চীবরের অংশ বাম হাতে ভাঁজ করা রয়েছে। তার মাথার চারপাশে এক বা দুইটি রেখায় রশ্মিচ্ছটা দেখানো হয়েছে।
কণিষ্কের যে সকল তাম্র মুদ্রায় মৈত্রেয় বুদ্ধের চিত্র স্থান পেয়েছে, সেই মুদ্রাগুলিতে মেত্রাগো বোদ্দো কথাটি উৎকীর্ণ রয়েছে। এই মুদ্রালিতে মৈত্রেয় বুদ্ধ কারুকার্য্যমণ্ডিত সিংহাসনে হাঁটু মুড়ে বসে রয়েছেন। তার হাতে একটি জলের পাত্র রয়েছে ও হাতটি অভয় মুদ্রার ভঙ্গীতে রয়েছে এবং বাহুতে বাহুবন্ধ রয়েছে।
সাহিত্যে
বাংলা ভাষায় সম্রাট কনিষ্ককে কবন্ধ অর্থে প্রায়শই ব্যবহার করা হয়। সম্ভবত তার মস্তকহীন মূর্তির জন্যে। সুনীল গঙ্গোপাধ্যায় তার কাকাবাবু সিরিজের 'ভয়ংকর সুন্দর' উপন্যাসে কনিষ্কের মাথা কাটা যাওয়ার রোমাঞ্চকর কল্পকাহিনীর লিখেছেন।
আলতুনিজাদ মসজিদ
আলতুনিজাদ মসজিদ (Altunizade Camii) ইসমাইল জুহতু পাশা মসজিদ (İsmail Zühtü Paşa Camii) নামেও পরিচিত। এটি তুরস্কের ইস্তাম্বুলে অবস্থিত ১৯ শতকের উসমানীয় মসজিদ ।
ইতিহাস
মসজিদটি ইস্তাম্বুলের উস্কুদার জেলার আলতুনিজাদ পাড়ায় অবস্থিত। এটি আলতুনিজাদ ইসমাইল জুহতু পাশা (১৮০৬-১৮৮৭) দ্বারা নির্মাণ করা হয়। তাকে মসজিদের আঙিনায় একটি সুরক্ষিত স্থানে সমাহিত করা হয়। মসজিদটি ১৮৬৫ সালে নির্মাণ করা হয়। এটি সম্ভবত ইস্তাম্বুলের আনাতোলিয়া উপদ্বীপের উসমানীয় স্থাপত্য বিশিষ্ট মসজিদের শেষ উদাহরণ। প্রাথমিকভাবে, মসজিদটি একটি সামাজিক কমপ্লেক্সের অংশ ছিল (külliye)। যেটি একটি শিশু বিদ্যালয়, একটি তুর্কি স্নান, নামাজের জন্য একটি সময় নির্ধারক অফিস, একটি ঝর্ণা, ইমামের বাসস্থান, খতীব এবং মুয়াযযিন অর্থাৎ প্রার্থনার আহ্বানকারীর জন্য থাকার জায়গা, একটি বেকারি এবং কিছু দোকান নিয়ে গঠিত। তবে মসজিদের সামাজিক কমপ্লেক্সে শুধুমাত্র কিছু দোকানই সংরক্ষিত আছে। মসজিদটি বর্তমানে খুব ভালো অবস্থায় আছে।
স্থাপত্য
মসজিদটি বারোক রিভাইভাল স্থাপত্যে নকশা করা হয়। যা শুধুমাত্র বড় জানালা দেখেই বোঝা যায়। এই শৈলীতে নির্মিত মসজিদগুলো উসমানীয় সাম্রাজ্যের শেষ যুগের উদাহরণ। এই মসজিদটি একটি ছোট চত্বরের মধ্যে অবস্থিত, যার তিনটি প্রবেশপথ রয়েছে। সবচেয়ে বড় প্রবেশপথটির উপরে একটি শিলালিপি দেখা যায়। আরেকটি শিলালিপি মক্কায় কাবার মুখোমুখি দেয়ালের বাইরের অংশে সংযুক্ত। মসজিদের উত্তর দিকটি একটি আচ্ছাদিত জায়গা হিসেবে নির্মাণ করা হয়। উত্তরের তিনটি দরজা (একটি বড় এবং দুটি ছোট) মুসল্লিদের অভয়ারণ্যের দিকে নিয়ে যায়। মসজিদের বন্ধ সময়ে নামাজের জন্য উত্তরের দেয়ালে একটি অলঙ্কৃত ছোট মিহরাব এবং একটি কুলুঙ্গি নির্মাণ করা হয়। নর্থেক্সের পাশে দুটি কাঠের সিঁড়ি মহিলাদের বিভাগ এবং মুয়াযযিন বিভাগে নিয়ে যায়। চতুর্মুখী পরিকল্পনায় মসজিদটি চুনাপাথর এবং আশলার দ্বারা নির্মাণ করা হয়। মসজিদের ভিতরে প্লাস্টার করা হয়। অভয়ারণ্যের দেয়ালগুলো হাতে খোদাই করা মূর্তি দিয়ে অলঙ্কৃত করা। মসজিদটিতে একটি গম্বুজ রয়েছে, যা মসজিদের কোণায় চারটি স্তম্ভ দ্বারা বাহিত চারটি খিলানের উপর ভর করে আছে। গম্বুজের অভ্যন্তরীণ পৃষ্ঠতে দুটি নকশার আটটি টুকরা দ্বারা ১৬টি জোনে খাঁজ কাটা রয়েছে। মনোযোগ আকর্ষণের জন্য গম্বুজের কেন্দ্রটি নীল রঙের এবং এতে একটি কুরআনের আয়াত রাখা হয়। মার্বেল মিম্বরটি পানীয় গ্লাসের আকারে নকশা করা হয়, যেমনটি "হীরকা-ই শেরিফ মসজিদে" দেখা যায়। বারোক রিভাইভাল স্থাপত্য শৈলীর উদাহরণ হিসেবে জানালাগুলো অস্বাভাবিক বড় আকারে তৈরি করা হয়। মসজিদটিতে বারান্দার সাথে একটি মিনার রয়েছে। এটি একটি চতুর্মুখী ভিত্তির উপর উঠে। ধ্রুপদী উসমানীয় মসজিদ স্থাপত্যগুলোতে সীসার চাদরে আচ্ছাদিত স্পায়ারে মিনার নির্মাণ করা হয়, কিন্তু এই মসজিদটিতে মিনারের চূড়াটি পাথর দিয়ে তৈরি করা। স্পায়ারটি গ্র্যান্ড উজিয়ারের পাগড়ির আকারে নকশা করা হয়। মিনারের মাঝখানে তারার একটি অলংকৃত রেখা দেখা যায়। নিচের সারিতে পাশের দেয়ালে তিনটি বড় জানালা রয়েছে এবং মিহরাবের দেয়ালের পাশে দুটি বড় জানালা রয়েছে। উপরের সারিতে প্রতি পাশে আবার তিনটি করে জানালা আছে, তবে বড় জানালাটি মাঝখানে রয়েছে এবং ছোট দুইটি দুইপাশে রয়েছে।
তাজিকিস্তানের রন্ধনশৈলী
থাম্ব|250x250পিক্সেল|তাজিকিস্তানের ভোজোৎসবে বিভিন্ন খাবার, বড় থালায় প্লোভ পরিবেশিত। তাজিক রন্ধনশৈলী মূলত তাজিকিস্তানের ঐতিহ্যবাহী খাবার ও খাবারের রন্ধন প্রণালীকে বোঝায়। একইসাথে তাজিকিস্তানের জনগণের খাদ্যাভ্যাস ও খাদ্য রন্ধন, ও পরিবেশনের সংস্কৃতিও রন্ধনশৈলীর অন্তর্ভুক্ত। তাজিকিস্তানের রন্ধনশৈলীর সাথে রুশ, আফগান, ইরানি ও উজবেক রন্ধনশৈলীর মিল পাওয়া যায়। প্লোভ (পোলাও) (палав, palov), ওশ (ош) নামেও পরিচিত, তাজিকদের ভোজোৎসবের মূল ও জাতীয় খাবার হিসেবে গণ্য, এছাড়াও কুরুটোব তাজিকদের দৈনন্দিন খাবারের মধ্যে অন্যতম। সবুজ চা তাজিকিস্তানের জাতীয় পানীয়। তাজিকরা তাদের প্রায় সকল ভারী খাবার নানরুটি দিয়ে সহযোগে খেয়ে অভ্যস্ত। এছাড়াও বিভিন্ন দুগ্ধজাত খাবার ও গ্রীষ্মকালীন ফল ঐতিহ্যগত রন্ধনশৈলীতে বিশেষ গুরুত্ব পায়।
সাধারণ খাবার ও ভোজ
সাধারণত প্লোভ নামে পরিচিত পালাভ অথবা ওশ, মূলত পোলাও জাতীয় খাবার তাজিকদের যেকোন ভোজোৎসবের মূল খাবার। এটি পোলাওয়ের চালের সাথে টুকরো করা হলুদ শালগম অথবা গাজর এবং মাংস; উদ্ভিজ্জ তৈল অথবা খাসির চর্বিতে, কাজান নামক কড়াই আকৃতির হাঁড়ি তে খোলা আকাশের নীচে আগুনে সেদ্ধ করা হয়। এই মেন্যুর জন্য মাংস সাধারণত চারকোনা করে কাটা হয়, গাজরে লম্বা ফালি করা হয়। গাজর ও তেলের কারণে চালের রঙ হলুদ বর্ণ হয়। এই খাবারটি সাধারণত একটি বড় থালায় পরিবেশন করা হয়। একসঙ্গে অনেকে বসে হাত ব্যবহার করে এই খাবার আহার করার তাজিকদের ঐতিহ্য।এটি তাজিকদের জাতীয় খাবার হিসেবে বিবেচিত।
কুরুটোব (қурутоб) তাজিকদের আরেকটি সাধারণ খাবার,যেটি প্লোভের মতই এক থালা হতে সবাই ভাগাভাগি করে নিজ হাতে আহার করে। তাজিক শব্দ কুরুট (қурут) যার অর্থ নোনতা পনিরের শুকনো গোলা, এবং ওব (об) যার অর্থ পানিতে দ্রবীভূত শব্দ দুইটির সন্ধি হতে এই খাবারের নাম এসেছে। এই পানিতে মিশানো নোনতা পনিরের গোলা ফাতির(фатир) বা ফাতির রাভঘানি(фатир равғанӣ) নামক একধরনের মাখন অথবা চর্বি দিয়ে বানানো ফাঁপা চ্যাপ্টা রুটির চিকন ফালির উপর ঢেলে দেয়া হয়, সাথে হলদে রঙ না আসা পর্যন্ত তেলে ভাজা পেয়াজ ও সেদ্ধ শবজি উপরে দিয়ে পরিবেশন করা হয়, এই খাবারের সাথে কোন মাংস থাকেনা।
ডান|থাম্ব|275x275পিক্সেল|বিক্রয়ের জন্য পরিবেশিত ঐতিহ্যবাহী নান। নান রুটি (нон) তাজিকদের সকল খাবারের প্রধান অনুষঙ্গ। তাজিকিস্তানে প্রায় সকল খাবারই সবসময় তাদের ঐতিহ্যবাহী নান রুটি (মধ্য এশিয়া য় প্রচলিত চ্যাপ্টা রুটি) সহযোগে পরিবেশন ও খাওয়া হয়। তাজিকদের পাত্রে খাবার থাকলেও নান রুটি শেষ হয়ে গেলে, তাজিকরা বলবে তার খাবার শেষ। মাটিতে পরে যাওয়া নান রুটি সাধারণত ভিক্ষুক ও পাখিদের খাওয়ার জন্য উপরে উঠিয়ে রাখা হয়। তাজিক কিংবদন্তি অনুসারে নান রুটি উল্টে রাখা দূর্ভাগ্য নিয়ে আসে। এছাড়াও নান রুটির উপর অন্য কোন খাবার বা বস্তু রাখাকে দূর্ভাগ্যের কারণ মনে করা হয়; যতক্ষণ না অন্য একটি নান এনে সেই নানের উপর রাখা হয়।
তাজিকিস্তানের নিয়মিত ও ঐতিহ্যবাহী স্যুপ সাধারণত শুধু মাংস ও সবজি দিয়ে প্রস্তুতকৃত, যেমন শুরবো ও পিটি, এছাড়া লাঘমন ওউঘরো নামের নুডলসের সাথে মাংসের স্যুপও জনপ্রিয়। এছাড়াও মান্টি (সেদ্ধ মাংসের মম), তুশবেরা (রাশিয়ান মম), সামবুসা (মিস্টি কুমড়া ও অথবা মাংসের সাথে ঠাসা পেয়াজের ত্রিকোনাকৃতির পেস্ট্রি, তন্দু রুটির উনুনে প্রস্তুতকৃত) ও পিরোজকির ঈস্টের খামিতে মাংসের কিমা ভরে বেশি করে ভাজা পিঠা বেলইয়াশ (বহুবচনেঃ বেলইয়াশি, беляши), তাজিকিস্তানের বিভিন্ন অঞ্চলে নাস্তা অথবা ক্ষুধাবর্ধক হিসেবে খাওয়া হয়।
সোভিয়েত রাশিয়ার রন্ধনপ্রণালী ও খাবার, তাজিক রন্ধনশৈলী দ্বারা প্রভাবিত ছিল।
ইশানি শ্রেষ্ঠ
ইশানি শ্রেষ্ঠ ( इशानी श्रेष्ठ জন্ম: ৫ মে, ১৯৯১) হলেন নেপালের সৌন্দর্য প্রতিযোগিতার একজন শিরোপাধারী, যিনি মিস নেপাল ওয়ার্ল্ড ২০১৩ প্রতিযোগিতার মুকুট অর্জন করেছিলেন। তিনি ইন্দোনেশিয়ার বালিতে অনুষ্ঠিত মিস ওয়ার্ল্ড ২০১৩ প্রতিযোগিতায় নেপালের প্রতিনিধিত্ব করেছিলেন। সেখানে তিনি শীর্ষ দশের মধ্যে স্থান অর্জন করে নিয়েছিলেন এবং বিউটি উইথ এ পারপাস  শিরোপা জিতেছিলেন।
তাজিকিস্তানের রন্ধনশৈলী
দুগ্ধজাত খাবার
দুগ্ধজাত খাবারগুলি সাধারণত তাজিক খাবারে ক্ষুধাবর্ধক হিসাবে পরিবেশন করা হয়। এগুলির মাঝে চ্যাপ্টারুটি টুকরো দিয়ে টুকরো টুকরো করে চাকা (প্রস্তুতকৃত টক দই), ঘন দই এবং কায়মাক (উচ্চ চর্বিযুক্ত মালাই) অন্তর্ভুক্ত। কুরূট বল নাস্তা বা ঠাণ্ডা পানীয়র সাথে পরিবেশন করা হয়। এছাড়াও কেফির নামের একটি পানীয় দই, তাজিকদের ঐতিহ্যগত পানীয় না হলেও প্রায়শই সকালের নাস্তার সাথে পান করে থাকে।